CELEX: 32011D0360
Language: el
Date: 2011-06-20 00:00:00
Title: 2011/360/ΕΕ: Εκτελεστική απόφαση της Επιτροπής, της 20ής Ιουνίου 2011 , για την τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων στην Ουγγαρία και τη Σλοβακία [κοινοποιηθείσα υπό τον αριθμό Ε(2011) 4213]  Κείμενο που παρουσιάζει ενδιαφέρον για τον ΕΟΧ

22.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 162/15
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 20ής Ιουνίου 2011
   για την τροποποίηση της απόφασης 2008/855/ΕΚ σχετικά με μέτρα ελέγχου της υγείας των ζώων για την καταπολέμηση της κλασικής πανώλους των χοίρων στην Ουγγαρία και τη Σλοβακία
   [κοινοποιηθείσα υπό τον αριθμό Ε(2011) 4213]
   (Κείμενο που παρουσιάζει ενδιαφέρον για τον ΕΟΧ)
   (2011/360/ΕΕ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 89/662/ΕΟΚ του Συμβουλίου, της 11ης Δεκεμβρίου 1989, σχετικά με τους κτηνιατρικούς ελέγχους που εφαρμόζονται στο ενδοκοινοτικό εμπόριο με προοπτική την υλοποίηση της εσωτερικής αγοράς (1), και ιδίως το άρθρο 9 παράγραφος 4,
   Έχοντας υπόψη την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (2), και ιδίως το άρθρο 10 παράγραφος 4,
   Εκτιμώντας τα ακόλουθα:
   
               (1)
            
            
               Στην απόφαση 2008/855/ΕΚ της Επιτροπής, της 3ης Νοεμβρίου 2008, σχετικά με μέτρα ελέγχου της υγείας των ζώων όσον αφορά την κλασική πανώλη των χοίρων σε ορισμένα κράτη μέλη (3), θεσπίζονται ορισμένα μέτρα ελέγχου που αφορούν την κλασική πανώλη των χοίρων στα κράτη μέλη ή σε περιφέρειές τους που ορίζονται στο παράρτημα της εν λόγω απόφασης.
            
         
               (2)
            
            
               Η Ουγγαρία ενημέρωσε την Επιτροπή σχετικά με τις πρόσφατες εξελίξεις όσον αφορά την εν λόγω νόσο στους αγριόχοιρους στο έδαφος της επαρχίας Heves και σε ορισμένες περιοχές του εδάφους της επαρχίας Borsod-Abaúj-Zemplén.
            
         
               (3)
            
            
               Από την ενημέρωση αυτή φαίνεται ότι η κλασική πανώλης των χοίρων στους αγριόχοιρους έχει εκριζωθεί από το έδαφος των εν λόγω επαρχιών. Συνεπώς, οι περιοχές αυτές στις οποίες η κατάσταση έχει βελτιωθεί πρέπει να διαγραφούν από τον κατάλογο στο παράρτημα της απόφασης 2008/855/ΕΚ και τα μέτρα που προβλέπονται στην εν λόγω απόφαση δεν θα πρέπει πλέον να εφαρμόζονται στις εν λόγω περιοχές.
            
         
               (4)
            
            
               Η Σλοβακία ενημέρωσε την Επιτροπή σχετικά με τις πρόσφατες εξελίξεις όσον αφορά την εν λόγω νόσο στους οικόσιτους χοίρους και στους αγριόχοιρους στις περιοχές του εν λόγω κράτους μέλους που παρατίθενται στο παράρτημα της απόφασης 2008/855/ΕΚ.
            
         
               (5)
            
            
               Από την ενημέρωση αυτή φαίνεται ότι η κλασική πανώλη των χοίρων στους οικόσιτους χοίρους και στους αγριόχοιρους έχει εκριζωθεί από τις εν λόγω περιοχές. Συνεπώς, οι περιοχές αυτές στις οποίες η κατάσταση έχει βελτιωθεί πρέπει να διαγραφούν από τον κατάλογο στο παράρτημα της απόφασης 2008/855/ΕΚ και τα μέτρα που προβλέπονται στην εν λόγω απόφαση δεν θα πρέπει πλέον να εφαρμόζονται σε ολόκληρο το έδαφος της Σλοβακίας.
            
         
               (6)
            
            
               Συνεπώς, η απόφαση 2008/855/ΕΚ πρέπει να τροποποιηθεί ανάλογα.
            
         
               (7)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 2008/855/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 20 Ιουνίου 2011.
      
         
            Για την Επιτροπή
         
         John DALLI
         
            Μέλος της Επιτροπής
         
      
   
   
      (1)  ΕΕ L 395 της 30.12.1989, σ. 13.
   
      (2)  ΕΕ L 224 της 18.8.1990, σ. 29.
   
      (3)  ΕΕ L 302 της 13.11.2008, σ. 19.
   
      ΠΑΡΑΡΤΗΜΑ
      Το μέρος I του παραρτήματος της απόφασης 2008/855/ΕΚ τροποποιείται ως εξής:
      
                  1.
               
               
                  Το σημείο 3 αντικαθίσταται από το ακόλουθο κείμενο:
                  «3.   Ουγγαρία
                  
                  Το έδαφος της επαρχίας Nógrád και το έδαφος της επαρχίας Pest βορείως και ανατολικώς του Δούναβη, νοτίως των συνόρων με τη Σλοβακία, δυτικώς των συνόρων με την επαρχία Nógrád και βορείως του αυτοκινητόδρομου E71.».
               
            
                  2.
               
               
                  Το σημείο 4 διαγράφεται.